Zuma kry glo R13m. vir broerskindPres. Zuma “Nee, nee, daar is geen kommentaar, soos jy kan sien van die storie self,” het Mac Maharaj, pres. Zuma se woordvoerder, gesê. Die Mail&Guardian berig dat pres. Zuma glo in 2010 gehelp het om ‘n $2 miljoen-belegging te verseker vir Khulubuse se sukkelende Aurora Empowerment Systems. Maharaj het in die berig bevestig dat hy gedetailleerde vrae ontvang het oor die bewerings maar het later aangedui dat die presidensie nie daarop gaan reageer nie. Chris Brown, ‘n direkteur van Global Emerging Markets (Gem), het aan die koerant gesê dat hy die oggend van 11 Julie 2010, die dag van die eindstryd van die Wêreldbeker-sokkertoernooi, persoonlik met Zuma ‘n vergadering gehad het by sy huis. Brown beweer dat Zuma hom “verskeie kere bedank het” vir sy hulp om die maatskappy [Aurora] uit sy finansiële verknorsing te red. Ten tyde van die vergadering was Aurora desperaat op soek na fondse om te probeer keer het dat sy Pamodzi-myn gelikwideer word. Gem het met regsaksie teen Eerste Nasionale Bank (ENB) begin nadat die maatskappy die belegging in ‘n ENB-rekening inbetaal het. Die geld is later oorgeplaas en het intussen verdwyn. ‘n Bankwerknemer het intussen na bewering bedank en ENB het glo ook aangedui dat hy van plan is om die eis teen die bank teen te staan.